П Р О Т О К О Л   № 1
от съвместното заседание чрез видеоконферентна връзка
на Комисия “Бюджет и финанси” и
Комисия „Управление на собствеността“ към Пленума на ВСС,
проведено на 9 март 2022 г.

Днес, 09.03.2022 г., сряда, от 10,15 ч., се проведе съвместното заседание чрез видеоконферентна връзка на комисия „Бюджет и финанси“ и комисия „Управление на собствеността” към Пленума на Висшия съдебен съвет, в състав:

ПРИСЪСТВАЛИ НА ЗАСЕДАНИЕТО от КБФ:	
Гергана Мутафова – 
заместник- председател 
Георги Кузманов /online/
Калина Чапкънова /online/
Севдалин Мавров /online/

ПРИСЪСТВАЛИ НА ЗАСЕДАНИЕТО от КУС:	
							Стефан Гроздев – председател
                                                                          /online/
                                                                          Олга Керелска 
Огнян Дамянов
Боян Новански
Йордан Стоев
Стефан Петров
 ОТСЪСТВА: Боян Магдалинчев.
                                        
От администрацията на ВСС присъстваха: Маргарита Радкова – директор на дирекция «Бюджет и финанси», Стефка Инджова – директор на дирекция „Управление на собствеността на съдебната власт”, Елисавета Илиева – н-к отдел „Счетоводство и методология”, той и главен счетоводител, Лина Грънчарова – началник отдел „Инвестиции и строителство“, Мая Атанасова – началник отдел „Управление на собствеността“ и Диана Стоянова - главен експерт - юрисконсулт в дирекция „Правна“.

1. ОТНОСНО: Писмо с вх. № ВСС-4623/04.03.2022 г. от Главния прокурор на Република България и писмо с вх. № ВСС-4623/08.03.2022 г. от Началник кабинет на Главния прокурор на Република България.

Комисия „Бюджет и финанси" и
Комисия „Управление на собствеността“
Р Е Ш И Х А :

1.1. ИЗИСКВА от Прокуратура на Република България да предостави финансова обосновка за необходимите средства и прогнозен срок за въвеждане в експлоатация на имот – хотелски комплекс, находящ се в гр. Варна, район „Приморски“, к.к. „Чайка“, възложен за стопанисване на Главния прокурор на РБ във връзка с направено предложение, съгласно  т. 2  от писмо с  вх. № ВСС 4623/04.03.2022 г. от Главния прокурор на РБ.

     1.2.Предлага на Пленума на Висшия съдебен съвет да приеме следното решение:

1.	ИЗРАЗЯВА ПОЛОЖИТЕЛНО СТАНОВИЩЕ  УПБ-ПД „Изгрев“ – гр. Бяла, възложена за стопанисване  от Главния прокурор  на Република България да бъде предоставена за временно ползване от евакуиращи се представители на съдебната власт  в Република Украйна и членовете на техните семейства и/или живеещите в Украйна български граждани и българи с украинско гражданство, включително при необходимост от евакуация.
Разходите да са за сметка на бюджета на съдебната власт, до произнасяне на Министерски съвет на Република България на основание чл. 110 от ЗДБРБ за 2022 г.

2.	ВЪЗЛАГА на административните ръководители на Върховен касационен съд, Върховен административен съд и Прокуратура на Република България в срок до 14.03.2022 г. да предоставят информация  за стойността за издръжка на едно лице на ден   при пълна заетост на учебните и почивни бази, които са им възложени за стопанисване.

3.	ДАВА СЪГЛАСИЕ временно настанените евакуирани лица по т. 1 от решението  да ползват почивните и учебни бази при определените цени в  Правилника за ползване, финансиране и отчитане на дейността на учебните и почивните бази на органите на съдебната власт  /приети с протоколно решение № 16/31.03.2016 г. на ВСС, изм. и доп. с протоколно решение № 11/21.05.2020 г. на Пленума на ВСС./ – Приложение  № 1, както следва:
-	За нощувка – по т. I., т. 5
-	За храна – по т. II., т. 1

4.	 ИЗПРАЩА  решението,   на основание чл. 110 от Закона за държавния бюджет на Република България за 2022 г., на Министерският съвет на Република България за изразяване на становище.

	1.3. ВНАСЯ предложението като допълнителна точка в заседанието на Висшия съдебен съвет, насрочено за 10 март 2022 г.

                              ЗАМЕСТНИК-ПРЕДСЕДАТЕЛ 
		          НА КОМИСИЯ „БЮДЖЕТ И ФИНАНСИ” 
                                 КЪМ ПЛЕНУМА НА ВСС: /п/ ГЕРГАНА МУТАФОВА

                                 ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                                 КЪМ ПЛЕНУМА НА ВСС: /п/ СТЕФАН ГРОЗДЕВ